ddrg/super_eurlex huggingface dataset:
Euroopa Liidu Teataja L 331 , 15/12/2001 Lk 0010 - 0012



Komisjoni määrus (EÜ) nr 2458/2001, 14. detsember 2001, millega muudetakse määrust (EÜ) nr 327/98, millega avatakse teatavad riisi ja purustatud riisi impordi tariifikvoodid ja sätestatakse nende haldamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi XXIV artikli lõikele 6 toimunud läbirääkimiste tulemusena koostatud CXL-loendis sätestatud kontsessioonide rakendamise kohta, [1] eriti selle artiklit 1, võttes arvesse nõukogu 13. mai 1996. aasta otsust 96/317/EÜ vastavalt GATTi XXIII artiklile Taiga peetud konsultatsioonide tulemuste kokkuvõtte kohta, [2] eriti selle artiklit 3, ning arvestades järgmist: (1) Komisjoni 10. veebruari 1998. aasta määruse (EÜ) nr 327/98 (millega avatakse teatavad riisi ja purustatud riisi impordi tariifikvoodid ja sätestatakse nende haldamine, [3] muudetud määrusega (EÜ) nr 648/98 [4] I lisas on esitatud Tai ekspordisertifikaat ning III lisas liikmesriikide poolt komisjonile esitatava teatise näidis. (2) Tai on muutnud ekspordisertifikaate ning seetõttu tuleks määruse (EÜ) nr 327/98 I lisa asendada. (3) Kvootide haldamise kogemus on näidanud, et ekspordisertifikaadi numbri lisamine liikmesriikide poolt komisjonile esitatavatele teatistele on otstarbekohane. Seetõttu tuleks muuta määrust (EÜ) nr 327/98 ning selle III lisa tuleks asendada. (4) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 327/98 muudetakse järgmiselt: 1. Artikli 8 esimene taane asendatakse järgmisega: "— kahe tööpäeva jooksul alates väljaandmisest kaheksanumbriliste CN-koodide ja päritoluriikide kaupa kogused, mille kohta on välja antud impordilitsentsid, samuti väljaandmise kuupäeva, ekspordisertifikaadi numbri, litsentsi numbri ning litsentsiomaniku nime ja aadressi,". 2. I ja III lisa asendatakse käesoleva määruse I ja II lisaga. Artikkel 2 Käesolev määrus jõustub 1. jaanuaril 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. detsember 2001 Komisjoni nimel komisjoni liige Franz Fischler [1] EÜT L 146, 20.6.1996, lk 1. [2] EÜT L 122, 22.5.1996, lk 15. [3] EÜT L 37, 11.2.1998, lk 5. [4] EÜT L 88, 24.3.1998, lk 3. -------------------------------------------------- ANEXO IBILAG IANHANG IΠΑΡΑΡΤΗΜΑ ΙANNEX IANNEXE IALLEGATO IBIJLAGE IANEXO ILIITE IBILAGA I +++++ TIFF +++++ -------------------------------------------------- II LISA " III LISA Riis: määrus (EÜ) nr 327/98 +++++ TIFF +++++ " --------------------------------------------------
Euroopa Liidu Teataja L 337 , 20/12/2001 Lk 0022 - 0022



Komisjoni määrus (EÜ) nr 2494/2001, 19. detsember 2001, millega muudetakse määrust (EÜ) nr 80/2001 turult kõrvaldatud kalatoodete realiseerimisvõimaluste osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korralduse kohta, [1] eriti selle artikli 34 lõiget 2, ning arvestades järgmist: (1) Vastavalt komisjoni 16. jaanuari 2001. aasta määrusele (EÜ) nr 80/2001, milles sätestatakse nõukogu määruse (EÜ) nr 104/2000 üksikasjalikud rakenduseeskirjad seoses tootjaorganisatsioonide tunnustamist käsitleva teavitamise ning hindade ja sekkumise kindlaksmääramisega kalandus- ja akvakultuuritooteturu ühise korralduse raames, [2] teatavad liikmesriigid komisjonile iga turult kõrvaldatud toote väärtuse ja realiseeritud kogused komisjoni määrusega (EMÜ) nr 1501/83 [3] kehtestatud realiseerimisvõimaluste kaupa. (2) Määrus (EMÜ) nr 1501/83 on kehtetuks tunnistatud ja asendatud määrusega (EÜ) nr 2493/2001, [4] mistõttu olemasolevate realiseerimisvõimaluste hulk suureneb. (3) Seetõttu tuleks määrust (EÜ) nr 80/2001 vastavalt muuta. (4) Käesoleva määrusega ettenähtud meetmed on kooskõlas kalandustooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 80/2001 VIII lisa tabel 9 asendatakse järgmisega: "TABEL 9 Turult kõrvaldatud koguste kasutamine Kood | Turult kõrvaldatud koguste kasutamine | FMEAL | Kasutatakse pärast jahuks töötlemist (loomatoiduks) | OTHER | Kasutatakse värskelt või säilitatuna (loomatoiduks) | NOALIM | Kasutatakse muuks otstarbeks kui toiduks | DIST | Tasuta jagamine | BAIT | Kasutatakse söödaks" | Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 2001 Komisjoni nimel komisjoni liige Franz Fischler [1] EÜT L 17, 21.1.2000, lk 22. [2] EÜT L 13, 17.1.2001, lk 3. [3] EÜT L 152, 10.6.1983, lk 22. [4] EÜT L 337, 20.12.2001, lk 20. --------------------------------------------------
Official Journal L 345 , 29/12/2001 P. 0047 - 0048



KOMISJONI MÄÄRUS (EÜ) nr 2601/2001, 28. detsember 2001, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta,1 viimati muudetud komisjoni määrusega (EÜ) nr 2796/2000,2 eriti selle artikli 6 lõikeid 3 ja 4, ning arvestades järgmist: 1) Hispaania on vastavalt määruse (EMÜ) nr 2081/92 artiklile 5 esitanud komisjonile taotluse nime "Manzana Reineta del Bierzo" registreerimiseks päritolunimetusena ning nime "Salchichn de Vic"/"Llonganissa de Vic" registreerimiseks geograafilise tähisena. 2) Vastavalt kõnealuse määruse artikli 6 lõikele 1 on leitud, et kõnealused taotlused vastavad kõikidele kõnealuses määruses sätestatud nõuetele ja sisaldavad eelkõige kõiki artikli 4 kohaselt nõutud andmeid. 3) Komisjonile ei ole määruse (EMÜ) nr 2081/92 artikli 7 alusel esitatud ühtki vastuväidet käesoleva määruse lisas esitatud nimede kohta pärast nende avaldamist Euroopa Ühenduste Teatajas.3 4) Seepärast tuleks kõnealused nimed kanda kaitstud päritolunimetuste ja geograafiliste tähiste registrisse ning võtta kaitstud päritolunimetuste ja kaitstud geograafiliste tähistena kaitse alla kogu ühenduses. 5) Käesoleva määruse lisaga täiendatakse komisjoni määruse (EÜ) nr 2400/964 (viimati muudetud määrusega (EÜ) nr 2372/20015) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ning kantakse kaitstud päritolunimetuste (KPN) ja kaitstud geograafiliste tähistena (KGT) määruse (EMÜ) nr 2081/92 artikli 6 lõikega 3 ettenähtud kaitstud geograafiliste tähiste ja päritolunimetuste registrisse. Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. detsember 2001 Komisjoni nimel komisjoni liige Franz FISCHLER LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Puuvili HISPAANIA "Manzana Reineta del Bierzo" (KPN) Lihatooted HISPAANIA "Salchichn de Vic"/"Llonganissa de Vic" (KGT) 1 EÜT L 208, 24.7.1992, lk 1. 2 EÜT L 324, 21.12.2000, lk 26. 3 EÜT C 86, 16.3.2001, lk 4 ja EÜT C 96, 27.3.2001, lk 8. 4 EÜT L 327, 18.12.1996, lk 11. 5 EÜT L 320, 4.12.2001, lk 9.
Euroopa Liidu Teataja L 339 , 21/12/2001 Lk 0017 - 0017



Komisjoni määrus (EÜ) nr 2511/2001, 20. detsember 2001, millega muudetakse nõukogu määrust (EÜ) nr 32/2000, et pikendada ühenduse tariifikvootide kohaldamisaega džuudist ja kookoskiust toodete suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1999. aasta määrust (EÜ) nr 32/2000 (millega avatakse GATTiga seotud ühenduse tariifikvoodid ja teatavad muud ühenduse tariifikvoodid, sätestatakse nende haldamine, kehtestatakse üksikasjalikud sätted nende kvootide muutmiseks või kohandamiseks ning tunnistatakse kehtetuks nõukogu määrus (EÜ) nr 1808/95), [1] eelkõige selle artikli 9 lõike 1 punkti b teist taanet, ning arvestades järgmist: (1) ÜRO kaubandus- ja arengukonverentsil tehtud pakkumise kohaselt ning vastavalt üldiste soodustuste kavale (GSP) kehtestas Euroopa Ühendus 1971. aastal teatavatest arengumaadest pärinevatele džuudist ja kookoskiust toodetele tariifsed soodustused; need soodustused tähendasid ühise tollitariifistiku maksumäärade järkjärgulist vähendamist ja kõnealuste maksumäärade täielikku peatamist ajavahemikul 1978. aastast kuni 31. detsembrini 1994. (2) Alates uue üldiste tariifsete soodustuste (GSP) kava jõustumisest 1. jaanuaril 1995 on ühendus nõukogu määrusega (EÜ) nr 764/96 [2] (muudetud määrusega (EÜ) nr 1401/98 [3] ja määrusega (EÜ) nr 32/2000 avanud lisaks GATTile autonoomsed nullmääraga ühenduse tariifikvoodid teatava koguse džuudist ja kookoskiust toodete suhtes kuni 31. detsembrini 2001. Kuna nõukogu määrusega pikendatakse üldise soodustuste kava rakendamist kuni 31. detsembrini 2004, tuleks ka džuudist ja kookoskiust toodete suhtes kehtivat korda pikendada 31. detsembrini 2004. (3) Käesoleva määrusega ettenähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 32/2000 III lisa viienda veeru ("Kvoodi kehtivusaeg") järjekorranumbrite 09.0107, 09.0109 ja 09.0111 juures asendatakse sõnastus " 1.1.2000— 31.12.2000 ja 1.1.2001— 31.12.2001" sõnastusega " 1.1.2002— 31.12.2002, 1.1.2003— 31.12.2003 ja 1.1.2004— 31.12.2004". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. detsember 2001 Komisjoni nimel komisjoni liige Frederik Bolkestein [1] EÜT L 5, 8.1.2000, lk 1. [2] EÜT L 104, 27.4.1996, lk 1. [3] EÜT L 188, 2.7.1998, lk 1. --------------------------------------------------
Euroopa Liidu Teataja L 337 , 20/12/2001 Lk 0018 - 0019



Komisjoni määrus (EÜ) nr 2492/2001, 19. detsember 2001, millega muudetakse määrust (EÜ) nr 1445/95 veise- ja vasikalihasektori impordi- ja ekspordilitsentside rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud komisjoni määrusega (EÜ) nr 2345/2001, [2] eriti selle artikli 29 lõiget 2, ning arvestades järgmist: (1) Komisjoni määrusega (EÜ) nr 2789/98 [3] (viimati muudetud määrusega (EÜ) nr 1204/2001 [4]) kehtestatakse kuni 31. detsembrini 2001 ajutine erand komisjoni määrusest (EÜ) nr 1445/95, [5] viimati muudetud määrusega (EÜ) nr 24/2001. [6] (2) Veise- ja vasikaliha ekspordi rasket majanduslikku olukorda ning kehtestatud erandite tulemusena saadud kogemusi silmas pidades tuleks muuta püsivaks teatavad ajutiselt leevendatud tingimused, mis käsitlevad toetuse eelkinnitusega ekspordilitsentside kehtivusaega ja määruse (EÜ) nr 1445/95 artikli 10 lõike 5 kohaldamist CN-koodi 0202 alla kuuluvate toodete suhtes. Seepärast tuleks kõnealused tingimused lisada määrusesse (EÜ) nr 1445/95. (3) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1445/95 muudetakse järgmiselt. 1. Artikli 8 lõike 1 esimene lõik asendatakse järgmisega: "Selliste toodete eksportimisel, mille suhtes on taotletud toetust ja mille puhul tuleb välja anda toetuse eelkinnitust sisaldav ekspordilitsents, on litsentside kehtivusaeg: - viis kuud, millele lisandub jooksev kuu, CN-koodi 010210 alla kuuluvate toodete puhul ning 75 päeva CN-koodide 010290 ja 1602 alla kuuluvate toodete puhul, - 60 päeva muude toodete puhul, alates litsentsi väljaandmise kuupäevast komisjoni määruse (EÜ) nr 1291/2000 [7] artikli 23 lõikes 2 määratletud tähenduses." 2. Artikli 10 lõike 5 esimene lause ja teise lause esimene osa asendatakse järgmisega: "Olenemata lõikest 1 ei kohaldata viiepäevast viivitust nende litsentsitaotluste suhtes, mis hõlmavad alla 22 tonni CN-koodide 0201 ja 0202 alla kuuluvaid tooteid. Sel juhul on väljaantavate litsentside kehtivusaeg olenemata artiklist 8 piiratud viie tööpäevaga alates väljaandmise kuupäevast määruse (EÜ) nr 1291/2000 artikli 23 lõikes 2 määratletud tähenduses ning taotluste ja litsentside lahtris 20 peab olema järgmine kanne:." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse toetuse eelkinnitust sisaldavate ekspordilitsentside taotluste suhtes alates 1. jaanuarist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 2001 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 315, 1.12.2001, lk 29. [3] EÜT L 347, 23.12.1998, lk 33. [4] EÜT L 163, 20.6.2001, lk 13. [5] EÜT L 143, 27.6.1995, lk 35. [6] EÜT L 3, 6.1.2001, lk 9. [7] EÜT L 152, 24.6.2000, lk 1. --------------------------------------------------
Official Journal L 191 , 13/07/2001 P. 0008 - 0008



KOMISJONI MÄÄRUS (EÜ) nr 1413/2001, 12. juuli 2001, millega muudetakse kuuendat korda määrust (EÜ) nr 785/95, milles sätestatakse nõukogu määruse (EÜ) nr 603/95 (kuivsöödaturu ühise korralduse kohta) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. veebruari 1995. aasta määrust (EÜ) nr 603/95 kuivsöödaturu ühise korralduse kohta,1 viimati muudetud määrusega (EÜ) nr 1347/95,2 eriti selle artiklit 18, ning arvestades järgmist: 1) Komisjoni 6. aprilli 1995. aasta määruse (EÜ) nr 785/95 (milles sätestatakse nõukogu määruse (EÜ) nr 603/95 (kuivsöödaturu ühise korralduse kohta) üksikasjalikud rakenduseeskirjad,3 viimati muudetud määrusega (EÜ) nr 676/19994) artikli 2 lõike 1 punkti a kolmandas taandes sätestatakse, et sama maatüki eest mitmekordse toetuse maksmise vältimiseks käsitatakse kuivsöödana nõukogu määruse (EMÜ) nr 1765/925 I lisa punktis 1 loetletud rohelisena koristatud terveid täisküpsemata teradega viljataimi, mis on kasvatatud aladel, mida ei ole deklareeritud pindalatoetuse taotluses kõnealuses määruses sätestatud põllukultuuride toetuse taotlemiseks. 2) Eespool nimetatud määrus (EMÜ) nr 1765/95 on tühistatud ja asendatud nõukogu määrusega (EÜ) nr 1251/1999.6 3) Seepärast tuleks määrust (EÜ) nr 785/95 vastavalt muuta. 4) Käesoleva määrusega ettenähtud meetmed on kooskõlas kuivsöödaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 785/95 artikli 2 lõike 1 punkti a kolmas taane asendatakse järgmisega: "- nõukogu määruse (EMÜ) nr 1251/1999* I lisa punktis 1 loetletud rohelisena koristatud terveid täisküpsemata teradega viljataimi, mis on kasvatatud aladel, mida ei ole deklareeritud pindalatoetuse taotluses kõnealuse määrusega sätestatud põllukultuuride toetuse taotlemiseks, * EÜT L 160, 26.6.1999, lk 1. " Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. juuli 2001 Komisjoni nimel komisjoni liige Franz FISCHLER 1 EÜT L 63, 21.3.1995, lk 1. 2 EÜT L 131, 15.6.1995, lk 1. 3 EÜT L 79, 7.4.1995, lk 5. 4 EÜT L 83, 27.3.1999, lk 40. 5 EÜT L 181, 1.7.1992, lk 12. 6 EÜT L 160, 26.6.1999, lk 1.
Euroopa Liidu Teataja L 345 , 29/12/2001 Lk 0005 - 0005



Nõukogu määrus (EÜ) nr 2582/2001, 19. detsember 2001, millega muudetakse määrust (EÜ) nr 1017/94 Portugalis põllukultuuride kasvatamiseks kasutatava maa ülemineku kohta ekstensiivseks loomakasvatuseks EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Määrusega (EÜ) nr 1017/94 [3] ettenähtud ümberkorraldusprogrammi tõhusa kohaldamise edasilükkumise tõttu ei ole suurt hulka toetuse saamise tingimustele tõenäoliselt vastavaid maa-alasid veel ümber korraldatud. Vastavalt liikmesriikide esitatud teabele on seni ümber korraldatud ainult 46000 hektarit ning toetuskavakohase ümberkorraldamise jätkumise korral praeguse kiirusega on toetuskava kohaldamise viimaseks kuupäevaks, 31. detsembriks 2002 ümber korraldatud kõnealuse määruse artikliga 1 ettenähtud 200000 hektari asemel ainult 64000 hektarit. Toetuskava eesmärgi täielikumaks saavutamiseks tuleks Portugalil lubada ümberkorraldusprogrammi jätkata veel kolme aasta jooksul. (2) Kuna programmile on seatud kohaldamise tähtaeg, on määrusega (EÜ) nr 1017/94 sätestatud, et erireserv ja kasutamata õigused muutuvad programmi lõppedes kehtetuks. Seepärast tuleks ette näha, et erireserv ja kasutamata õigused muutuvad kehtetuks kolmeaastase lisaaja lõpus. (3) Seepärast tuleks määrust (EÜ) nr 1017/94 muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1017/94 muudetakse järgmiselt. 1. Artikkel 1 asendatakse järgmisega: "Artikkel 1 Portugalil lubatakse 11 aasta jooksul rakendada kava põllukultuuride kasvatamiseks kasutatava maa ümberkorraldamiseks ekstensiivseks loomakasvatuseks käesoleva määruse lisas loetletud piirkondades kuni 200000 hektari ulatuses." 2. Artikkel 7 asendatakse järgmisega: "Artikkel 7 Käesoleva määruse jõustumisele järgneva üheteistkümnenda aasta lõpus muutuvad kasutamata lisatasu saamise õigused kehtetuks ning erireserv tühistatakse." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 2001 Nõukogu nimel eesistuja A. Neyts-uyttebroeck [1] 8. oktoobril 2001 esitatud ettepanek (Euroopa Ühenduste Teatajas seni avaldamata). [2] 11. detsembril 2001 esitatud arvamus (Euroopa Ühenduste Teatajas seni avaldamata). [3] EÜT L 112, 3.5.1994, lk 2. Määrust on viimati muudetud määrusega (EÜ) nr 1461/95 (EÜT L 144, 28.6.1995, lk 4). --------------------------------------------------
Euroopa Liidu Teataja L 345 , 29/12/2001 Lk 0032 - 0032



Komisjoni määrus (EÜ) nr 2594/2001, 28. detsember 2001, millega muudetakse määrust (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud määrusega (EÜ) nr 1670/2000, [2] eriti selle artikli 31 lõiget 14, ning arvestades järgmist: (1) Komisjoni määruse (EÜ) nr 174/1999 [3] (viimati muudetud määrusega (EÜ) nr 2298/2001 [4]) artikliga 6 määratakse kindlaks ekspordilitsentside kehtivusaeg. Juustu puhul kehtivad kõnealused litsentsid väljaandmisele järgneva neljanda kuu lõpuni. 21. juunil 1999 Luxembourgis sõlmitud Euroopa Ühenduse ja Šveitsi Konföderatsiooni vahelise põllumajandustoodetega kauplemist käsitleva kahepoolse kokkuleppe alusel kaotatakse Šveitsi eksporditava juustu puhul makstavad toetused alates kuupäevast, mil jõustub kõnealune kokkulepe, mis on praegu ratifitseerimisel. Kõnealuse kokkuleppe artikli 17 alusel jõustub see ratifitseerimiskirjade hoiuleandmise või kõikide kõnealuses artiklis nimetatud kokkulepete kinnitamise kohta lõpliku teate saamisele järgneva teise kuu esimesel päeval. Kokkuleppe sätete järgimise tagamiseks tuleks asjaomaste litsentside kehtivusaega lühendada nii, et toetuse eelkinnitust sisaldavad litsentsid, milles sihtkohaks on märgitud Šveits, ei kehtiks enam kokkuleppe jõustumise ajal. (2) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Olenemata määruse (EÜ) nr 174/1999 artikli 6 punktist c, kehtivad CN-koodi 0406 alla kuuluvate toodete ekspordilitsentsid, mis sisaldavad toetuse eelkinnitust ja milles sihtkohaks on märgitud Šveits, kuni väljaandmise kuule järgneva kuu lõpuni. Artikkel 2 Käesolev määrus jõustub 1. jaanuaril 2002. Käesolevat määrust kohaldatakse pärast 1. jaanuari 2002 väljaantud litsentside suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. detsember 2001 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 193, 29.7.2000, lk 10. [3] EÜT L 20, 27.1.1999, lk 8. [4] EÜT L 308, 27.11.2001, lk 16. --------------------------------------------------
Euroopa Liidu Teataja L 243 , 13/09/2001 Lk 0025 - 0025



Komisjoni määrus (EÜ) nr 1792/2001, 12. september 2001, millega muudetakse määrust (EMÜ) nr 2273/93, millega määratakse kindlaks teravilja sekkumiskeskused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1666/2000, [2] eriti selle artiklit 5, ning arvestades järgmist: (1) Sekkumiskeskused on määratud kindlaks komisjoni määruse (EMÜ) nr 2273/93 [3] (viimati muudetud määrusega (EÜ) nr 1997/2000 [4]) lisas. Mõned liikmesriigid on taotlenud muudatuste tegemist kõnealusesse lisasse ning nende taotlused tuleks rahuldada. (2) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2273/93 lisa muudetakse järgmiselt. 1. Punktis "Bundesrepublik Deutschland" asendatakse sekkumiskeskus "Niederpöllnitz" sekkumiskeskusega "Harth-Pöllnitz". 2. Punktis "Suomi/Finland" asendatakse sekkumiskeskus "Turenki" sekkumiskeskusega "Hämeenlinna-Turenki". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. september 2001 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 193, 29.7.2000, lk 1. [3] EÜT L 207, 18.8.1993, lk 1. [4] EÜT L 238, 22.9.2000, lk 26. --------------------------------------------------